वहीं देहरादून, रुद्रप्रयाग, चमोली, उत्तरकाशी और पिथौरागढ़ के साथ ही अल्मोड़ा और चंपावत में बीते दिन रुक-रुक कर बारिश होती रही। बदरीनाथ, केदारनाथ, गंगोत्री और यमुनोत्री में भी बादल बरसे। वहीं, चमोली के निकट पेड़ गिरने से बदरीनाथ हाईवे डेढ़ घंटे बाधित रहा। खराब मौसम का असर केदारनाथ में हेली सेवाओं के संचालन पर पड़ रहा है। रविवार को भी सुबह कुछ देर उड़ानें हुई और दोपहर में हल्की बारिश के बीच कोहरे के कारण संचालन रोकना पड़ा।